मालपुरा से नाचते-गाते खाटू के लिए रवाना हुए पदयात्री
श्यामपरिवार मंडल मालपुरा मौजमाबाद के तत्वावधान में गुरुवार को आदर्शनगर स्थित शिव मंदिर से खाटूधाम के लिए पदयात्रियों का दल नाचते गाते रवाना हुआ। उपजिला प्रमुख अवधेश शर्मा पार्षद रविकुमार जैन ने हरी झंडी दिखा कर पदयात्रियों के दल को रवाना किया। शहर में जगह जगह पदयात्रियों का स्वागत किया गया। शाम तक पदयात्रियों का यह दल किरावल पहुंचा। मंडल के श्याम सोनी ने बताया कि पदयात्रियों की सुविधा के लिए मंडल की ओर से भोजन रात्री विश्राम की व्यवस्था है। इस अवसर पर श्याम दरबार की झांकी मुख्य आकर्षण रही।
निवाईमें कथा के शुभारंभ पर निकाली कलश यात्रा
निवाई| गुरुवारकी सुबह कुंजबिहारी आश्रम में आयोजित श्रीमद्भागवत कथा के शुभारंभ पर गाजे-बाजे के साथ कलश यात्रा निकाली गई। इंद्रा कॉलोनी स्थित श्याम मन्दिर में पवित्र जल से भरे कलशों की कथावाचक संत रामकृष्ण वेदांती के सान्निध्य में विधिवत पूजा अर्चना करवाई गई। इसके बाद महिलाएं सिर पर कलश धारण कर बैंडबाजे के जुलूस के रूप में रवाना हुई। कलश यात्रा का जुलूस इंद्रा कॉलोनी, झिलाय रोड, दीनदयाल कालोनी होता हुआ कुंजबिहारी आश्रम पहुंचा। जहां पर कलशों को स्थापित किया गया। कलश यात्रा जुलूस में महिलाएं भजनों पर नृत्य करती हुई चल रही थी। कलश यात्रा का जगह-जगह स्वागत किया गया। श्रद्धालु सीरूमल सिंधी ने बताया कि 9 मार्च तक प्रतिदिन दोपहर 12 से 4 बजे तक श्रीमद्भागवत कथा का आयोजन होगा।
सम्मेदशिखर तीर्थ यात्रा का जत्था हुआ रवाना
निवाई| श्रीसम्मेद शिखर तीर्थ यात्रा संघ के तत्वावधान में बुधवार की रात श्री दीगम्बर जैन बड़ा मंदिर एवं संत निवास से गाजे-बाजे के साथ यात्री सम्मेद शिखर के लिए रवाना हुए। प्रवक्ता विमल जौंला ने बताया कि बुधवार को 250 यात्री सम्मेद शिखर के लिए जयघोष के साथ रवाना हुए। यात्रा संघ के संयोजक गोपाल कठमाणा के नेतृत्व में सभी तीर्थ यात्री जुलूस के रूप में संत निवास नसिया जैन मंदिर पहुंचे जहां भगवान के दर्शन कर सम्मेद शिखर के लिए रवाना हुए।
उन्होंने बताया कि यात्रियों का दल 3 मार्च को सम्मेद शिखर पहुंचेगा जहां भगवान मल्लिनाथ के मोक्ष कल्याण दिवस पर निर्वाण लड्डू चढ़ाया जाएगा। तथा 4 मार्च को भगवान चन्द्रप्रभु के बैंडबाजे के साथ निर्वाण लड्डू चढ़ाएंगे।
पांच मार्च को यात्री सामूहिक पर्वत वंदना करेंगे इस अवसर पर शंभु कठमाणा, हेमराज चंवरिया, कैलाश घाटी, रमेश सोनी, शिखर चन्द काला, राकेश संघी, रामोतार घाटी, पदम टोंग्या पदम जौंला सहित अनेक लोग मौजूद थे।
श्यामभजन संध्या फाल्गुन महोत्सव 16 को
टोडारायसिंह| कस्बेमें नगर पालिका मंडल टोडारायसिंह की ओर से 16 मार्च को जयपुर रोड स्थित अग्रवाल धर्मशाला में रात 8 बजे से संपूर्ण रात्रि विशाल श्याम भजन संध्या फाल्गुन महोत्सव किया जाएगा।
पालिका अध्यक्ष संतकुमार जैन ने बताया कि कार्यक्रम में प्रख्यात भजन गायक कन्हैया मित्तल चंडीगढ़, रजनी राजस्थानी जयपुर, आदित्य मोदी देवली, राजू खंडेलवाल निवाई गोपाल सैन जयपुर अपने भजनों की प्रस्तुतियां देंगे। इस दौरान कोलकाता के फूलों का अनुपम श्रंगार तथा मुख्य दरबार के छप्पन भोग की झांकी सजाई जाएगी।
निवाई. श्रीमदभागवत कथा ज्ञान को लेकर निकाली गई कलश यात्रा।
hin_Deva hin_Deva hin_Deva hin_Deva hin_Deva hin_Deva hin_Deva mai_Deva mai_Deva hin_Deva hin_Deva hin_Deva